钦定古今图书集成/明伦汇编/闺媛典/第252卷 > 杨绍春妻王氏
## 钦定古今图书集成/明伦汇编/闺媛典/第252卷 > 杨绍春妻王氏

按《高淳县志》：王氏，杨绍春妻。春未娶，病癞，手足五官
俱废，腐臭不可近。翁姑令王别许嫁，王即请死，止之
不得。父母仍促绍春迎归，王为春涤秽搔背，凡痛患
处皆一一口舐之，是时春已不知人道。明年春就木，
王泣请翁姑曰：“生不能尽结发之情，死当与同穴，愿
留棺待妇合葬焉。”乃与朽骨同一室，闭门五十年，饮
食起居，皆以“手扣棺”呼之。及卒，年六十有四。棺上指
痕深寸馀。县令闻而异之，为具详。御史毛礼部刘疏
请建坊。